Statistisk kan vi kvinder bedre leve uden mænd end omvendt. Bogstaveligt talt. For manden er fremskrivningen på singletilværelsen mere dyster og potentielt livstruende. Det kan bare ikke ses i mænds adfærd og bestræbelser udi sværmeriet og søgen efter en livsledsager.

Et nyt dansk undersøgelsesresultat, støttet af Hjerteforeningen, viser, at mænd, der bor alene, har 90 procent øget risiko for at dø af hjerte-kar-sygdomme. Tidligere store generationsstudier, bl.a. The Harvard Study of Adult Development, konkluderer det samme.

Vi mennesker har brug for særlige livsvidner og fortrolige relationer. Et skæbnefællesskab. Ellers går det ud over vores livskvalitet og sundhed.